O'zbekistonda ish haqlari 12 foizga oshirildi

Shavkat Mirziyoev “Ish haqi miqdorini oshirish to'g'risida”gi farmonni imzoladi. Hujjat matni O'zAda e'lon qilindi.
Ma'lum qilinishicha, aholi turmush darajasini oshirishga qaratilgan chora-tadbirlar ko'lamini kengaytirish hamda fuqarolarning daromadlarini izchil oshirib borish maqsadida 2022 yil 1 iyundan boshlab byudjet tashkilotlari xodimlarining ish haqi miqdori 12 foizga oshiriladi.
Shuningdek, 2022 yil 1 iyundan boshlab O'zbekiston hududida  mehnatga haq to'lashning eng kam miqdori oyiga 920 000 so'm, bazaviy hisoblash miqdori esa oyiga 300 000 so'm etib belgilanadi.
Qayd etilishicha, byudjet tashkilotlari xodimlarining ish haqi miqdori oshirilishi bilan bog'liq xarajatlar Davlat byudjeti mablag'lari hisobidan qoplanadi.
Avvalroq Shavkat Mirziyoev 17 avgust kuni “Ish haqi, pensiyalar, stipendiyalar va nafaqalar miqdorini oshirish to'g'risida”gi farmonni imzolagandi.